Garbiñe Elizegi

Garbiñe Elizegi Narbarte (Pomona, Kalifornia-AEB, 1975eko azaroaren 25a) erizaina, politikaria eta feminista da.

Biografia 
Ameriketako Estatu Batuetan jaio ondoren Los Angeles ondoko Chinon bizi izan zen 9 urte zituen arte. Gero Euskal Herrira etorri eta Lekarozen bi izan zen guraso eta senideekin 18 urte bete bitartean. Kaliforniara joan zen berriz erizaintza ikasketak egitera eta 2002an Baztanera bueltatu zen.

Ikasketak 

 2002-Associates Degree in Nursing (ADN) Mission Viejo-Kalifornia.
 2010-Master en Medicina Tropical y Salut Internacional. Universidad Autonoma de Barcelona UAB (Barcelona-Herrialde Katalanak)
 2017-Bachelor of Science in Nursing (BSN). South Dakota State University (Brookings, Hego Dakota-AEB)
 2008-Erizaintzan diplomaduna (NUP-Iruñea-Nafarroa) urte horretan lortu baitzuen erizaintza diplomadunaren titulazioa konbalidatzea.
 2015-Erizaintzako oposaketak gainditu zituen.

Ibilbidea 
2005ean Sudanera joan zen Mugarik Gabeko Medikuak  erakundearekin eta Darfurreko kanpamentuetan egin zuen lan sei hilabetez. Baztanera bueltatu eta erizain lanean jarraitu zuen 2008an.

2011tik 2015era Baztango alkatea izan zen EH Bildu alderditik. Sasoi horretan hainbat gora-behera izan zituen Aroztegia proiektuari buruz egin zituen aderazpenengatik. Elizegiren ustez Aroztegia proiektua “hirigintza pelotazoa” zen. Lekarozen (320 biztanleko herrian) luxuzko 228 etxebizitza, lau izarreko hotel bat, spa gune bat eta bederatzi zuloko golf zelai bat eraiki nahi zuen  Aroztegia Jauregia SM enpresak. Egindako adierazpen hauengatik Aroztegia enpresak auzitara eraman zuen Elizegi, eta hainbat urte igaro ondoren Espainiako Auzitegi Gorenak absolbitu egin zuen. Beste salaketa batzuk ere jaso zituen Garbiñe Elizegik Joseba Otondo bere ondorengo alkatearekin batera Aroztegia Jauregia enpresaren aldetik, oraingoan prebarikazioagatik. Auzi hau epaileak artxibatu egin zuen.

Mutil-dantza parekidearen aldeko borroka sutsua egin zuen, askotan mehatxuak eta irainak ordainetan jasoz.

Bilgune feministako kidea, eta Gabiltza, emakume adituen biltoki digitaleko partaidea da. Plazara Dantzara herri ekimeneko kidea da.

Hitzaldiak 
Hainbat biltzar, hitzaldi eta konferentzietan parte hartu du:

 “Rural Women Workshop” Nitran, Eslovakian izandako 1. Biltzarrean, Cederna  Garalur-en izenean. Bertan landa-eremuko emakumeen egoera aztertu zen.
 “Baztango Mutil dantzak: praktikatik teoriarat eta teoriatik praktikarat”. UEUn emandako konferentzia.
 “As violacións nas aglomeracións, nos contextos nocturnos e de ocio”.Xornadas violencia xenero Ribadeo.

Argitalpenak 
 “Festak, genero-harremanak eta feminismoa. Begirada teoriko eta antropologikoak, praktika sortzaileak eta plazeraren kudeaketa kolektiboak” talde lanean.

Erreferentziak

Kanpo estekak 
 Garbiñe Elizegiren twitter orria
 Garbiñe Elizegiren facebook orria

Kaliforniarrak
Feministak
Baztandarrak
Erizainak
Euskal Herriko ekologistak